ג'ון סינה

UPW

סינה החל את קריירת ההיאבקות המקצועית שלו בשנת 1999 בארגון ששמו UPW, ארגון היאבקות שממוקם בקליפורניה. סינה גילם דמות שנקראה "The Prototype" (תרגום מילולי: אב טיפוס), דמות חצי רובוטית וחצי אנושית. ב-UPW סינה כיהן כאלוף העולם במשקל כבד של ה-UPW במשך חודש אפריל 2001. ב-2001 סינה חתם חוזה פיתוח עם ה-WWF, ונשלח לליגת הפיתוח באוהיו.

OVW

בשנת 2001 סינה חתם חוזה פיתוח עם ה-WWF ונשלח לליגת הפיתוח שלה, ששמה OVW אשר ממוקמת באוהיו. סינה גילם שם את הדמות The Prototype וגם את הדמות ששמה Mr. P. במשך תקופתו בארגון החזיק סינה בתואר האלוף במשקל כבד של OVW במשך 3 חודשים וגם באליפות הזוגות הדרומית של OVW ביחד עם ריקו קונסטנטינו במשך חודשיים.
באותה תקופה הוא נעזר בכישוריו ובידע הנצבר של ג'ים קורנט (שניהל בזמנו את OVW), מנהל היאבקות אגדי ומי שנחשב לאחד האנשים החכמים והידעניים בתחום, כדי לשפר את יכולותיו כמתאבק.

WWE

סינה ביצע את הופעת הבכורה הטלוויזיונית שלו בתאריך ה-27 ביוני 2002 כאשר קורט אנגל הציע קרב לכל מתאבק שירצה להילחם נגדו. דמותו הראשונית של סינה לא הכילה את מרכיבי ההיפ-הופ שנוספו מאוחר יותר, דמותו הייתה של בחור צעיר ונחוש. סינה זכה באליפות ארצות הברית חמש פעמים ובאליפות ה-WWE מספר שיא של 16 פעמים. זכייתו הראשונה הייתה ברסלמניה 21 מול ג'ון בראדשו לייפילד. הוא זכה גם באליפות הזוגות ארבע פעמים (עם שון מייקלס, בטיסטה, המיז ודייוויד אוטונגה) והיה אלוף העולם במשקל כבד שלוש פעמים.

2007-2002

ביוני 2002, ג'ון סינה ערך את הופעת הבכורה שלו בקרב מול קורט אנגל, ואף על פי שהפסיד עשה רושם הן על הקהל והן על הנהלת הארגון. באירוע Vengeance, סינה ניצח את כריס ג'ריקו בהצמדה. בשנת 2003, סינה היה הטוען לכתר לאליפות ה-WWE לאחר שניצח את אדי גררו, אנדרטייקר וכריס בנואה. באירוע באקלאש, סינה הפסיד לברוק לסנר ולא זכה באליפות. באירוע ללא רחמים, סינה נלחם נגד קורט אנגל והפסיד בהכנעה.
ב-2004, זכה סינה באליפות ארצות הברית לאחר שניצח את ביג שואו ברסלמניה 20, ומאחר שנפצע האליפות הועברה לידי בוקר טי. ב-3 באוקטובר 2005, ניצח סינה את בוקר טי וזכה באליפות שוב אך ב-3 במרץ, אורלנדו ג'ורדן ניצח את סינה והאליפות נלקחה מידיו.
ברסלמניה 21, ג'ון סינה ניצח את JBL על אליפות ה-WWE ונהפך לאלוף ה-WWE בפעם הראשונה בקריירה שלו. ב-8 בינואר 2006, סינה הפסיד לאדג' ואיבד את האליפות. שלושה שבועות לאחר מכן, באירוע הרויאל ראמבל 2006, סינה זכה באליפות בחזרה לאחר שניצח את אדג'. ברסלמניה 22, סינה ניצח את טריפל אייץ' ושמר את האליפות. באירוע One Night Stand שהתקיים ב-11 ביוני 2006, הפסיד סינה את האליפות לרוב ואן דאם בקרב אמוציונלי באצטדיון הישן של ארגון ה-ECW. הקהל המרדני והאגרסיבי הוא זה שהפך את הקרב לבלתי נשכח, ובמיוחד זכור משם השלט "אם סינה מנצח, אנחנו משתוללים" (If Cena Wins, We Riot), שזכה מאז לווריאציות רבות במעמדים שונים. בחודש יולי, אדג' ניצח את האלוף רוב ואן דאם בקרב שכלל גם את סינה וזכה באליפות.
יום לאחר הרויאל ראמבל 2007, סינה ושון מייקלס ניצח את Rated-RKO (אדג' ורנדי אורטון) ובכך זכו סינה ומייקלס באליפות העולם לזוגות, מה שהפך את סינה לאלוף שמחזיק בשתי אליפויות בו זמנית. ב-2 באפריל בפרק של Raw, לאחר שהפסיד נגד סינה ברסלמניה 23, שון מייקלס בגד בסינה ובמהלך קרב באטל רויאל על אליפות הזוגות, השליך מייקלס את סינה מעל חבל הזירה העליון ובכך גרם לפסילתם והם הפסידו את האליפות. ב-2007, קאלי הענק ואומגה לא הצליחו לנצח את ג'ון סינה ואליפות ה-WWE נשארה בידיו. ב-2 באוקטובר 2007, סינה נפצע קשות בשריר החזה הגדול, ולכן האליפות עברה לידיו של רנדי אורטון.

2010-2008

ברויאל ראמבל 2008 שב וזכה באליפות. פריצת דיסק ממנה סבל באוגוסט 2008 עיכבה אף היא את שובו לתמונת האליפות. עם חזרתו מפציעה, בנובמבר 2008, זכה סינה באליפות העולם במשקל כבד מידי כריס ג'ריקו באירוע סדרת ההישרדות. באירוע תא ההדחות, אדג' החליף את קופי קינגסטון וניצח בקרב ובכך נקבע לו קרב נגד סינה. ברסלמניה 25, סינה ניצח את אדג' וביג שואו ושמר על אליפותו. חודש אחרי רסלמניה ג'ון סינה הפסיד את אליפותו לאדג' לאחר התערבות של ביג שואו.
ב-2009, סינה החל ביריבות נגד רנדי אורטון ולבסוף סינה זכה באליפות ה-WWE של אורטון, אך הוא הפסיד את האליפות לשיימוס באירוע TLC: שולחנות, סולמות וכיסאות. סינה זכה באליפות ה-WWE בקרב תא ההדחות, שכלל את טריפל אייץ', רנדי אורטון, שיימוס, קופי קינגסטון וטד דיביאסי, אך הפסיד אותה כעבור כמה דקות לבטיסטה בעקבות התערבות של וינס מקמהן. ב-2010, סינה החל ביריבות נגד "הנקסוס". בסאמרסלאם 2010, צוותו של סינה ניצח את "הנקסוס". כמה שבועות לאחר מכן, ג'ון סינה הפך לחבר ב"נקסוס", אך עזב לאחר זמן מה והוחלט כי וייד בראט, המנהיג של "הנקסוס", ילחם מול סינה ב-TLC. באירוע זה, סינה ניצח את וייד בראט ובכך הסתיימה היריבות בין השניים.

יריבות עם אלברטו דל ריו ו-CM פאנק

סינה ניצח את המיז ואת ג'ון מוריסון בקרב כלוב, ניצחון שהוביל להענקת תואר אליפות ה-WWE. לקראת האירוע כסף בבנק, שבו היה אמור סינה להגן על תוארו מול CM פאנק, שסיים את חוזהו בסיום אותו מופע, הבטיח וינס מקמהן לסינה, כי אם יפסיד בקרב ויתן לפאנק לצאת עם החגורה הוא יפוטר. סינה אכן הפסיד לפאנק את התואר, אך למחרת ב-Raw, רגע לפני שמקמהן פיטר את סינה באופן רשמי נכנס לזירה טריפל אייץ' בחליפת עסקים והודיע לוינס כי דריקטריון החברה החליט להדיח אותו מתפקידו כיו"ר, אותו אייש טריפל אייץ' בעצמו. האחרון הודיע גם כי סינה לא יפוטר. שבוע לאחר מכן, נערך גמר אליפות ה-WWE בין ריי מיסטריו למיז, שאותו ניצח מיסטריו. מאוחר יותר הודיע טריפל אייץ', כי סינה יקבל קרב חוזר על התואר עוד באותו הערב. סינה ניצח בקרב וזכה באליפות בפעם התשיעית.
בסאמרסלאם סינה הפסיד ל-CM פאנק כתוצאה מטעות שופט. אחר כך נכנס קווין נאש וביצע את מהלך הפאוורבומב על CM פאנק, ואלברטו דל ריו פדה את מזוודת ה"כסף בבנק" וזכה באליפות ה-WWE. ב-Raw לאחר מכן סינה הביס את CM פאנק בקרב על אליפות ה-WWE. בלילה של אלופים ג'ון סינה הביס את אלברטו דל ריו והחזיר לעצמו את התואר בפעם ה-10 בקריירה שלו.

יריבות עם קיין

בחודש דצמבר 2011 בתוכנית הספיישל של פרסי הסלאמי ב-Raw, קיין חזר באופן מפתיע עם מסיכת הברזל האדומה ותקף את סינה. לאחר שבוע, הוא חזר ותקף אותו פעם נוספת. שבוע אחרי הוא הסביר שהוא תקף את סינה, מכיוון שהלוגו שלו זה להתעלות מעל השנאה, ושלדעתו לא צריך לעשות זאת. הוא גרם לשונאי סינה לומר "סינה מגעיל". לאחר מכן הוא תקף בשתי תוכניות של Raw את זאק ריידר ואת סינה. ברויאל ראמבל נלחם מול קיין והקרב נגמר ללא תוצאה, מפני שהם נשארו בחוץ יותר מ-10 שניות. בתוכנית Raw יום אחרי הוא תקף את קיין וגרם לקיין לברוח מהקהל ולבסוף הקהל עודד את סינה. שבוע לאחר מכן בתוכנית Raw נקבע קרב בינו לבין קיין באירוע תא ההדחות בקרב אמבולנס. בתוכנית שנערכה שבוע לאחר מכן בראו ניסה קיין ללכוד את איב טורס, החברה של זאק, בתוך אמבולנס. סינה הגיע לאזור והצליח לעזור לה להיחלץ משם. מתוך פחד נישקה איב את סינה וזה התפרש בעיני ריידר כבגידה ובעיני סינה כעוד תחבולה של קיין לגרום לסינה להישאר בודד מחברים ולאמץ את השנאה, ובסוף התוכנית הגיח קיין והשליך את ריידר בכיסא הגלגלים אל מחוץ לבמת הכניסה ופצע אותו. באירוע תא ההדחות הביס סינה את קיין תוך כדי שהוא מבצע את מהלך ה-AA מאמבולנס לתוך מכולה ומשם גרר סינה את קיין לאמבולנס וניצח בקרב.

2012

פרק זה דורש עריכה. אתם מוזמנים לתרום לוויקיפדיה ולערוך אותו.

יריבות עם דה רוק

יום לאחר רסלמניה 27, סיכמו סינה ודה רוק על קרב ברסלמניה 28. במשך שנת 2011 סינה היה במרכזו של עימות בין שני חלקים של הקהל - הקהל הבוגר שהכיר ואהב את הרוק כשהיה בשיאו, והקהל הצעיר שמכיר רק את סינה ואוהב אותו. בנובמבר, באירוע סדרת ההישרדות סינה ודה רוק נלחמו יחדיו נגד המיז ו-R טרות'. במהלך הקרב נוצרו עימותים בין השניים ובסוף הקרב, דה רוק ביצע על סינה את מהלך הרוק בוטום.
לאחר האירוע תא ההדחות, החלו סינה ודה רוק להתכתש ביניהם לקראת רסלמניה. בתוכנית Raw שהתקיימה ב-12 במרץ, סינה לעג לדה רוק באמצעות הופעה כמו בתחילת דרכו שגילם בדמות ראפר, ואילו רוק לגלג בחזרה על סינה באמצעות ראפ, שבו תוכן השירים נועד ללעוג לסינה.
ברסלמניה 28, בקרב המרכזי שהתקיים בין סינה לבין דה רוק, סינה הפסיד בקרב. ג'ון סינה זכה ברויאל ראמבל 2013, בעוד שדה רוק הביס את CM פאנק וזכה באליפות ה-WWE, ולאחר מכן נקבע שברסלמניה 29 דה רוק יגן על האליפות נגד ג'ון סינה. ג'ון סינה הביס את רוק וזכה באליפות. לאחר מכן, הם לחצו ידיים וסיימו את הפיוד ביניהם.

יריבות נגד ברוק לסנר, ג'ון לאורנייטיס וביג שואו

בתוכנית שלאחר רסלמניה, סינה דיבר על הפסדו ובאמצע נשמעה מוזיקת הכניסה של ברוק לסנר. ברוק נכנס לבמה וביצע על סינה את מהלך הסיום שלו המכונה "F5". שבוע לאחר מכן, סינה ולסנר התקוטטו אחד עם השני ולכן רוב מתאבקי ה-WWE נאלצו לעצור אותם מלפצוע זה את זה. בקרב המרכזי של אותה תוכנית, ניצח סינה את דייוויד אוטנגה. לאחר הקרב, תקף לסנר את סינה פעם נוספת.
סינה ולסנר נלחמו זה מול זה באירוע חוקי אקסטרים בקרב שנחשב בעיני רבים לטוב ביותר של שנת 2012, ובסופו ג'ון סינה ניצח באמצעות מהלך הסיום שלו על מדרגות הברזל. בתוכנית Raw, שבוע אחרי האירוע, סינה הפסיד בקרב ללורד טנסאי והקרב בינו לבין לסנר שונה לקרב חוקי אקסטרים. בסוף התוכנית Raw שבוע לאחר מכן, סינה ולסנר חתמו חוזה לקרב ביניהם ואם לסנר מנצח בקרב, סינה מחויב לפרוש מה-WWE. שבוע לאחר מכן, סינה הגיע לתוכנית עם גבס בידו. ג'ון לאורנייטיס ולורד טנסאי תקפו את סינה ולאורנייטיס הודיע שבאירוע Over The Limit 2012 הוא ילחם נגד סינה.
ב-Over The Limit 2012, סינה נלחם נגד לאורנייטיס, אך הפסיד בשל התערבות של ביג שואו בקרב. בעקבות ההתערבות של ביג שואו, נקבע בינו לבין סינה קרב כלוב לאירוע No Way Out 2012 בתנאי שאם סינה מנצח, לאורנייטיס מפוטר מתפקידו כיושב הראש של Raw. באירוע ניצח סינה את ביג שואו באמצעות בריחה מהכלוב ועזרה של כמה מתאבקים נוספים, מה שגרם לפיטוריו של לאורנייטיס על ידי יושב הראש של ה-WWE, וינס מקמהן.

מר כסף בבנק לשנת 2012

לאחר היריבות נגד לאורנייטיס וביג שואו נקבע שבאירוע כסף בבנק ילחם סינה בפעם הראשונה בהיסטוריה בקרב "כסף בבנק", שהמנצח בקרב זוכה בחוזה לאליפות ה-WWE, קרב על אליפות ה-WWE בכל זמן ובכל מקום. בנוסף, בקרב זה השתתפו כריס ג'ריקו, הביג שואו, קיין והמיז. בקרב זה סינה אכן ניצח וקיבל הזדמנות לקרב על אליפות ה-WWE בכל זמן ומקום שהוא רוצה בתוקף לשנה.
סינה הודיע בטוויטר מספר שעות לפני הפרק של Raw שיש לו הודעה חשובה, וההודעה הייתה שהוא יפדה את המזוודה בפרק האלף של Raw בקרב ישר והוגן מול CM פאנק על אליפות ה-WWE. באמצע הקרב פרץ ביג שואו לזירה ותקף את סינה ו-CM פאנק לא התערב. לאחר מכן, ביג שואו יצא מהזירה והלך ואז פאנק התלבט אם להצמיד את סינה לספירת שלוש והוא עשה זאת, אך סינה חמק מהפסד. סינה השתלט על הקרב ואז ביג שואו תקף אותו בשנית והקרב הופסק כתוצאה מפסילה ופאנק נשאר אלוף. סינה הפך למתאבק הראשון שלא זכה באליפות כלשהי מפדיית מזוודת הכסף בבנק.
בתוכנית של Raw שבוע לאחר מכן, נקבע קרב בין סינה לבין ביג שואו ושהמנצח בקרב זה יזכה להילחם נגד CM פאנק על אליפות ה-WWE באירוע סאמרסלאם. באמצע הקרב, ביג שואו זרק את סינה על פאנק (שהיה באותו זמן בשולחן השדרנים) ואז ביג שואו הכניס את סינה לזירה ופאנק הפריע לקרב ותקף את שניהם. פאנק אמר שהוא לא ילחם נגד אף אחד מהם. AJ לי, יושבת הראש של התוכנית Raw הכריזה כי CM פאנק יצטרך להילחם נגד שניהם. בסאמרסלאם 2012, CM פאנק ניצח את ג'ון סינה ואת ביג שואו ושמר על אליפות ה-WWE בידיו.

יריבות עם CM פאנק, רייבאק ודולף זיגלר

לאחר סאמרסלאם, החל פאנק לדרוש כבוד מכל עולם ה-WWE ובמיוחד מג'ון סינה, בגלל היותו אלוף ה-WWE תקופה ממושכת. העניין כלל גם תקיפות ופגיעות בחבר היכל התהילה והשדר ג'רי לולר, כמו כן גם עלבונות כלפי ברט הארט ורודי פייפר. סינה הטיח בפאנק שהוא מתנהג בצורה מתנשאת ומזלזלת כלפי אחרים בגלל היותו אלוף ה-WWE, אך בו זמנית הוא מצפה שכולם יכבדו וישתחוו לו.
סינה הבטיח לפאנק שאם ינצח אותו בלילה של אלופים שהתקיים בעיר מגוריו של סינה, בוסטון שבמסצ'וסטס, אז יזכה לכבוד הראוי לו. בינתיים לקראת הקרב החליט פאנק לחבור לפול היימן, שהיה המייצג של ברוק לסנר. הקרב עצמו הסתיים בתיקו לאחר בדיקה שנערכה, ובה נראה ששני המתאבקים היו מוצמדים לריצפה לאחר מהלך "סופלקס" אחורי של סינה לפאנק (למרות הניצחון שניתן בתחילה לסינה), ולכן פאנק נשאר האלוף. לאחר מכן, וינס מקמהן החליט על קרב גיהנום בכלוב של פאנק מול רייבאק או ג'ון סינה, ולבסוף נבחר רייבאק. בקרב פאנק ניצח על פי החלטת השופט בראד מדוקס. באירוע סדרת ההישרדות נקבע קרב משולש על אליפות ה-WWE בין רייבאק, ג'ון סינה ו-CM פאנק. בקרב רייבאק תקף את סינה ועמד לנצח, אך באמצע הקרב שלישיית "המגן" תקפו את רייבאק, והטיחו אותו על שולחן השדרנים. פאנק חזר לזירה והצמיד את סינה לניצחון. באותה תקופה היו שמועות ש-AJ וג'ון סינה במערכת יחסים.
באחד הפרקים של Raw, דולף זיגלר תקף את סינה וכמעט גרם לקרע בשריר המיניסקוס של סינה. לבסוף, זיגלר תקף אותו פעם נוספת ופצע אותו קלות.
בפרק של סמאקדאון סינה תקף את זיגלר כאשר הוא נכנס לזירה. הוחלט לקיים קרב בין השניים כדי לראות מי הטוב ביותר מבין השניים. בסוף הקרב, סינה ניצח. לאחר ניצחונו של סינה נקבע קרב נוסף ביניהם באירוע TLC: שולחנות, סולמות וכיסאות כאשר מזוודת הכסף בבנק של זיגלר מונחת על הפרק בקרב סולמות. קרב זה נקבע מפני שהייתה יריבות בין השניים ורייבאק פצע והשבית את אלוף ה-CM ,WWE פאנק.
באירוע TLC: שולחנות, סולמות וכיסאות זיגלר ניצח ושמר את מזוודת הכסף בבנק אצלו. כמה ימים לאחר האירוע, סינה ושיימוס נלחמו בקרב זוגות מול זיגלר וביג שואו בתוכנית סמאקדאון. בקרב לא התקבלה הכרעה כאשר שואו ושיימוס יצאו מהזירה שהם רבים, וסינה הותקף על ידי ביג אי לנגסטון. AJ נכנסה לזירה ונישקה את זיגלר, ולכן הקרב לא הוכרע. בתוכנית Raw לאחר מכן, באירוע "פרסי הסלאמי", וסינה זכה בשני פרסים: נשיקת השנה (עם AJ) וכוכב השנה. את פרס כוכב השנה הוא החליט לתת לריק פלייר ואמר בתגובה, כי הוא נותן לפלייר את הפרס מתוך כבוד לדמותו ולמתאבק הגדול שהיה בזמנו. לאחר מכן בתוכנית מיוחדת לחג המולד בעקבות כך שאלברטו דל ריו דרס את מייק פולי המחופש לסנטה קלאוס, נקבע קרב בין דל ריו לבין סינה. במהלך הקרב, סינה הותקף על ידי עוזרו האישי של דל ריו, ריקארדו רודריגז. מייק פולי, המחופש לסנטה, הגיע ותקף את רודריגז, וביצע את מהלך הסיום שלו על דל ריו.
בעקבות כך סינה ביצע את מהלך הסיום שלו, ה-AA על דל ריו, הצמיד אותו לספירת שלוש וניצח. בפרק מיוחד לקראת 2013, סינה הוזמן להרים כוסית עם דולף זיגלר ו-AJ לכבוד 2013, אך הם עבדו עליו. סינה בתגובה צחק עליהם ואיחל שנה טובה לכולם.

2013

פרק זה דורש עריכה. אתם מוזמנים לתרום לוויקיפדיה ולערוך אותו.

זכייה בקרב הרויאל ראמבל ויריבות עם "המגן"

ברויאל ראמבל 2013 זכה סינה בקרב הרויאל ראמבל בפעם השנייה בקריירה שלו לאחר שהעיף את רייבאק מהזירה.
בפרק של Raw לאחר יום סינה אמר: "אני יודע שברסלמניה 2013 או CM פאנק או הרוק, אחד מהשניים, יהיה אלוף ה-WWE, שאת שניהם אין לי סיכוי לנצח. אך אני בוחר להתאבק ברסלמניה מול אלוף ה-WWE". לאחר דבריו של סינה הוא הותקף על ידי שלישיית "המגן" ("The Shield"), שנחשפו כעובדים עבור פול היימן, שהוא המייצג של CM פאנק. ב-Raw שבוע אחר כך סינה, שיימוס ורייבאק דרשו קרב מול "המגן",לו נאלצו לחכות עד ל-Raw שבוע לאחר מכן. באירוע "תא ההדחות" 2013 סינה, רייבאק ושיימוס נלחמו נגד ה"מגן" בקרב שלישיות אך הפסידו.

רסלמניה 29 ויריבות נגד דה רוק

כשג'ון סינה נאם ב-Raw לאחר האירוע "תא ההדחות", התפרץ באמצע CM פאנק וליכלך על סינה.
סינה בתגובה קבע קרב ל-Raw שבוע אחר כך ומי שמנצח באותו הקרב ילחם נגד דה רוק באירוע רסלמניה 29. בסוף הפרק של Raw הרוק שינה את המראה של אליפות ה-WWE. בזמן שהרוק דיבר הוא טען שאליפות ה-WWE נראית כמו צעצוע. לבסוף הרוק ביקש שיקחו את החגורה הקודמת להיכל התהילה של ה-WWE ולבסוף כשסינה נכנס לזירה התברר כי CM פאנק לקח את החגורה הישנה ותקף בה את סינה. לבסוף פאנק ומייצגו, פול היימן, עמדו באותה הזירה עם סינה והרוק כאשר פאנק מניף את החגורה הישנה באוויר מול סינה ודה רוק.
ב-Raw סינה ניצח את פאנק ונקבע שסינה ילחם נגד הרוק ברסלמניה 29 על אליפות ה-WWE. ברסלמניה 29 ג'ון סינה הביס את הרוק לאחר קרב של 24 דקות אחרי שביצע עליו את תרגיל הסיום שלו, AA, וזכה באליפות ה-WWE בפעם ה-11 בקריירה שלו.

זכייה באליפות ה-WWE ויריבות נגד רייבאק ו"המגן"

סינה שמר על אליפות ה-WWE כפי שהרוק יצר אותה, אך עם כמה שינויים קלים.
הוא ציפה את האליפות באבני חן ושינה את השוורים בצידי החגורה, למשפט המזוהה אליו, You Can't See Me. סינה בא ודיבר על הקרב ובאמצע הגיע מארק הנרי ואיתגר את סינה לקרב ב-Raw. סינה הסכים וניצח בקרב כתוצאה מספירת חוץ. אחרי הקרב הגיע רייבאק ועזר לסינה לברוח מהנרי אך רייבאק תקף את סינה לפתע. שבוע אחר כך הסביר רייבאק את התקיפה המפתיעה וטען שכאשר "המגן" תקפו אותו, סינה לא הציל אותו, וכ"המגן" תקפו את סינה, הוא עזר לו לברוח. סינה ביקש מרייבאק שיעשה מעשה שיצדיק קרב אליפות נגדו, ואז "המגן" באו לתקוף את סינה ורייבאק עזב את הזירה.
ב-22 באפריל, בתוכנית Raw שהתקיימה באנגליה, רייבאק וסינה מתעמתים מילולית בנוכחות מתאבק העבר מיק פולי. אחרי העימות, "המגן" פרצו לאולם והחלו לתקוף את רייבאק ואז סינה הגיע עם כיסא והבריח אותם מהזירה ולאחר מכן הוא ביצע על רייבאק את תרגיל הסיום שלו, ה-AA. באותו ערב, נקבע קרב לאירוע "חוקי אקסטרים", בין סינה לרייבאק על אליפות ה-WWE. שבוע אחר כך, ב-29 באפריל, ב-Raw, "המגן" נלחמו נגד צמד Hell No (קיין ודניאל בריאן) יחד עם סינה, ו"המגן" ניצחו בקרב.
ב-6 במאי, בתוכנית Raw, קיין נלחם נגד רייבאק והפסיד לו, ואחרי הקרב "המגן" נכנסו לאולם כשקיין מחוסר הכרה, ואז דניאל בריאן וג'ון סינה נכנסים מהר לזירה ורייבאק עוזב את הזירה ומשאיר אותם להתמודד לבד נגד "המגן" אבל אז רייבאק חוזר לזירה עם כיסא עוזר לסינה ולבריאן להכות את "המגן". רייבאק תוקף את ג'ון סינה בפתאומיות וסינה נופל ורייבאק עמד על סינה. ב-Raw, ה-13 במאי, סינה הצטוות בשנית עם צמד Hell No (קיין ודניאל בריאן) והם ניצחו את "המגן" כתוצאה מפסילה של "המגן".
באירוע "חוקי אקסטרים" ג'ון סינה נלחם נגד רייבאק בקרב "האחרון שעומד" אך הקרב הסתיים ללא תוצאה מכיוון ששניהם נפצעו ולא קמו לאחר 10 שניות. לאחר שבוע, סינה התחרה מול קרטיס אקסל, לקוחו החדש של פול היימן, והפסיד מהתערבות של רייבאק. שבוע לאחר מכן הפסיד עוד פעם לאקסל.
אחרי "חוקי אקסטרים" הוכרז כי רייבאק וסינה ילחמו שוב באירוע פייבאק. קרב זה נקבע כקרב "שלושה מדורי גיהנום" הכולל קרב חוטבי עצים, קרב שולחנות וקרב אמבולנס. באירוע זה, במערכה אחת של חוטבי העצים, רייבאק ניצח ואילו ג'ון סינה ניצח בקרב השולחנות ובקרב האמבולנס, על ידי ביצוע תרגיל הסיום ה(AA) על גג האמבולנס, מה שהוביל לשבירת גג האמבולנס וכניסתו של רייבאק אליו. סינה ניצח פעמיים מתוך השלוש ושמר על התואר.

יריבות נגד מארק הנרי

ב-17 ביוני בתוכנית Raw, מארק הנרי שיקר שהוא פורש בגלל פציעתו ומפני שהוא לא זכה באליפות ה-WWE ואחר כך ג'ון סינה הגיע לזירה וחיבק אותו ואז הנרי תפס אותו וביצע עליו את תרגיל הסיום שלו ובין השניים נקבע קרב לאירוע "כסף בבנק". באירוע זה ניצח ג'ון סינה את מארק הנרי על ידי תרגיל הסיום STF.

יריבות נגד דניאל בריאן

ב-15 ביולי, יום לאחר האירוע "כסף בבנק" 2013, לג'ון סינה נאמר ב-Raw שהוא צריך לבחור את היריב שלו לקרב על אליפות ה-WWE בסאמרסלאם 2013. ולבסוף על פי רצון הקהל בחר סינה בדניאל בריאן כיריב שלו.
ב-18 באוגוסט, באירוע סאמרסלאם 2013, סינה הפסיד את אליפות ה-WWE בקרב נגד דניאל בריאן שבו השופט המיוחד היה טריפל אייץ'. לאחר מספר דקות המחזיק במזוודת "כסף בבנק" של Raw, רנדי אורטון, פדה את המזוודה על דניאל בריאן וזכה באליפות ה-WWE. יום למחרת סינה אמר שהוא יעדר למשך כחודשיים עד שלושה חודשים בגלל פציעה במרפק.

יריבות נגד אלברטו דל ריו

בתוכנית Raw שהתקיימה יום לאחר האירוע באטלגראונד, הכריזה ויקי גאררו על חזרתו של ג'ון סינה בקרב שבו ילחם סינה נגד אלוף העולם במשקל כבד, אלברטו דל ריו, בקרב "גיהנום בכלוב" על אליפות העולם במשקל כבד. ב-28 באוקטובר, באירוע "גיהנום בכלוב", הוא זכה באליפות העולם במשקל כבד בפעם השלישית. יום לאחר האירוע "גיהנום בכלוב" נאם סינה על ניצחונו באירוע וזכיתו באליפות העולם במשקל כבד באות רגע התקיף דל ריו את סינה מאחורי גבו ונאם על כך שסינה הוא גנב ושאליפות העולם במשקל כבד ניתנה לו בזכייה הוגנת בעוד סינה בא וגנב את החגורה ובנוסף דל ריו דרש מסינה קרב חוזר בסדרת ההישרדות על אליפות העולם במשקל כבד בקרב זה סינה ניצח את דל ריו והגן בהצלחה על תוארו.

יריבות נגד רנדי אורטון

בתוכנית Raw שהתקיימה יום לאחר האירוע סדרת ההישרדות 2013, אתגר סינה את רנדי אורטון לקרב על שתי האליפויות, אליפות העולם במשקל כבד ואליפות ה-WWE. לאחר מכן התברר שבאמצע סדרת ההישרדות, התבצעה שיחה בין סינה לבין טריפל אייץ' וסטפני מקמהן על האפשרות לקרב זה ובעקבות זאת, אורטון נאלץ להסכים להילחם בקרב הזה. לבסוף הקרב נגמר בכך שרנדי אורטון ניצח בכך שלקח את שתי האליפויות מה שגרם לסינה לאבד את התואר. ברויאל ראמבל נקבע קרב חוזר בין סינה לאורטון על התואר המשולב.

יריבות נגד בריי וויאט

באירוע רויאל ראמבל 2014, סינה ורנדי אורטון נלחמו בקרב על אליפות ה-WWE העולמית במשקל כבד. באמצע הקרב, נכנס בריי וויאט וחברי משפחת וויאט האחרים וגרמו לסינה להפסיד. באירוע "תא ההדחות" נערך קרב על אליפות ה-WWE העולמית במשקל כבד שבו השתתפו דניאל בריאן, שיימוס, כריסטיאן, אנטוניו סזארו, רנדי אורטון וסינה. באמצע הקרב, שוב בריי וויאט וחברי משפחת וויאט גרמו לסינה להפסיד. לאחר מכן בתוכנית Raw, נקבע קרב ביניהם לרסלמניה 30. ברסלמניה 30, סינה הביס את בריי וויאט.
ב-"חוקי אקסטרים" 2014, סינה אתגר את בריי וויאט לקרב "כלוב פלדה" שבו סינה הפסיד ובאירוע שהתקיים חודש לאחר מכן, בפייבאק, סינה ניצח את וויאט בקרב "האחרון שעומד".

זכייה באליפות ה-WWE העולמית במשקל כבד

באירוע "כסף בבנק" 2014, נערך קרב סולם על האליפות ובו סינה ניצח וזכה באליפות ה-WWE העולמית במשקל כבד בפעם ה-15 בקריירתו. יום למחרת, בתוכנית Raw, נקבע כי סינה ילחם בקרב מרובע באירוע באטלגראונד על אליפותו נגד רומן ריינס, קיין ורנדי אורטון. באירוע זה, סינה הצליח לשמור על האליפות בידיו לאחר שניצח את הקרב.

יריבות נגד ברוק לסנר

באירוע סאמרסלאם 2014, ג'ון סינה הפסיד בקרב נגד ברוק לסנר על אליפות ה-WWE העולמית במשקל כבד ובכך האליפות הועברה לידיו של לסנר. ב-Main Event ב-26 באוגוסט 2014, נקבע קרב חוזר בין השניים על האליפות שיתקיים בליל האלופים. ב-ליל האלופים, סינה ניצח את ברוק לסנר אך לא החזיר לידיו אל האליפות בגלל ניצחון על ידי פסילה, כשסת' רולינס ניסה לפדות את מזוודת ה"כסף בבנק" שלו על לסנר וסינה עצר זאת.

יריבות נגד רוסב

באירוע רויאל ראמבל, סינה נלחם בקרב משולש עבור אליפות ה-WWE במשקל כבד מול סת' רולינס, מר "כסף בבנק", וברוק לסנר, אלוף ה-WWE במשקל כבד, והוא הפסיד בקרב ובכך לסנר שמר על האליפות. באירוע "פאסטליין" סינה נלחם נגד רוסב והפסיד לאחר שהתעלף. ברסלמניה סינה נלחם מול רוסב וזכה באליפות ארצות הברית בפעם הרביעית והיה הראשון להצמיד ולנצח את רוסב.
במהלך האירוע "חוקי אקסטרים", נקבע קרב חדשני, "The Russian Chan", קרב שבו שני היריבים קשורים אחד לשני באמצעות שרשרת ברזל והדרך היחידה לנצח היא רק בעזרת נגיעה בארבע הפינות של הזירה ברצף, סינה ניצח ובכך שמר על תוארו בתור אלוף ארצות הברית.

יריבות נגד סת' רולינס

במהלך Raw נלחם סינה נגד סת' רולינס, סינה ניצח לאחר שביצע את תרגיל הסיום שלו AA על סת'. לאחר כשבוע סת' רולינס אתגר את ג'ון סינה לקרב בסאמרסלאם 2015 והקרב אושר על ידי טריפל אייץ' וסטפני מקמהיין, המנצח יהיה אלוף ארצות הברית ואלוף WWE העולמי במשקל כבד באותו הזמן בפעם הראשונה בהיסטוריה, בסאמרסלאם 2015 סת' רולינס ניצח את ג'ון סינה בעזרת התערבותו של ג'ון סטיוארט ובעזרת תרגיל הסיום שלו פדיגרי.
בנייט אוף צ'מפיונס 2015 (באנגלית: Night Of Champions 2015) נקבע משחק חוזר של ג'ון סינה מול סת' על אליפות ארצות הברית ומשחק של סת' מול סטינג על אליפות WWE העולמית במשקל כבד, ג'ון ניצח את סת לאחר שביצע את תרגיל הסיום Atittude Adjustment) AA) על סת'. סת' ניצח את סטינג ונשאר אלוף WWE העולמי במשקל כבד.

יריבות נגד אלברטו דל ריו

באירוע "גיהנום בכלוב" ג'ון ערך אתגר אליפות ארצות הברית הפתוח, לאחר שג'ון עמד להראות מול מי הוא להילחם, המאמן זב קולטר נכנס עם הקלנועית שלו והודיע שמי שמשחק מול ג'ון זה אלברטו דל ריו, אלברטו ניצח את סינה בקרב זה וזכה באליפות של סינה. כשהייתה אמורה להיגמר חופשתו של סינה בכריסמס, נערך אתגר אליפות ארצות הברית הפתוחה, סינה נכנס כמתמודד וניצח את דל ריו, אך בשל פסילה, שמר דל ריו על האליפות.

יריבות נגד איי ג'יי סטיילס

עם שובו של סינה מהפציעה שלו ב-2016 בתוכנית של Raw הוא הותקף על ידי AJ סטיילס. לאחר המקרה סינה קבע עם סטיילס קרב באירוע "כסף בבנק" וסטיילס ניצח. שבוע אחרי הקרב בין סינה לסטיילס, הקלאב וסטיילס באו לתקוף שוב את סינה ואז הגיעו הניו דיי והצילו את סינה. לאחר שבוע נוסף הקלאב וסטיילס ניסו לתקוף את סינה שוב ובאו לעזרתו ביג כאסס ואינזו המורה והצילו אותו בסוף האירוע של RAW הקלאב וסטיילס תקפו את ביג כאס ואינזו המורה וסינה בא לעזרתם והציל אותם וכל הקהל צעק סינה באהדה. ונקבע קרב בין קלאב וסטיילס נגד סינה וביג כאס ואינזו המורה באירוע "בטלגראונד" וסינה ואינזו וכאס ניצחו את הקלב וסטיילס. לאחר הדראפט סינה וסטיילס עברו לסמאקדאון ונקבע בין שניהם קרב באירוע "סאמרסלאם". בסמארסלאם סטיילס ניצח, כחודש וחצי אחרי הסמארסלאם נקבע קרב משולש בין דין אמברוז נגד סינה וסטיילס שהחזיק באותו זמן באליפות ה-WWE באירוע "ללא רחמים". סטיילס ניצח שוב בקרב המשולש וסינה נעדר חודשיים אחרי הקרב. בתוכנית השבועית של סמאקדאון בתאריך 27 בדצמבר 2016 סינה חזר לקראת הרויאל ראמבל. בסוף האירוע של סמקדאון סינה קבע עם סטיילס קרב ברויאל ראמבל על אליפות ה-WWE.
באירוע "הרויאל ראמבל שהיה ב-29 בינואר 2017 סינה ניצח את איי ג'יי סטיילס וזכה באליפות ה16 שלו והישווה לריק פלייר בהחזקת אליפות. בהמשך סינה הפסיד את האליפות לבריי וויאט באירוע "תא ההדחות" שנערך ב-12 בפברואר.

יריבות נגד רומן ריינס

אחרי סאמרסלאם 2017 ג'ון סינה הגיע ל-Raw ואמר שהוא לא פגש מתאבקים מהתוכנית הרבה זמן והוא רוצה קרבות נגדם, לפתע רומן ריינס יוצא ואומר שזה החצר שלו ושהוא יכול להביס את ג'ון סינה ונקבע ביניהם קרב לאירוע "ללא רחמים". באירוע זה, ג'ון סינה נלחם ברומן ריינס והפסיד לו.

חיים אישיים

בן לאב מתאבק, השני מבין חמישה בנים. נישא ב-2009 לאליזבת רוברט. ב-2012 השניים הודיעו כי הם נכנסים להליכי גירושין.
מתחילת 2013 היה סינה במערכת יחסים עם הדיווה והמתאבקת ניקי בלה.
ברסלמניה 33 בתום קרב זוגות מעורב נגד המיז ומאריס, שבו ניצחו ג'ון סינה וניקי בלה, סינה כרע ברך והפתיע את האלפים באולם והמיליונים שצפו באירוע בבית והציע לחברתו מזה כמעט 4 שנים - נישואין.
ב-16 באפריל 2018 נפרדו הזוג, כשלושה שבועות בלבד לפני החתונה.